text:
 8.7.2011
 BG
 Официален вестник на Европейския съюз
 C 202/13
 СПОРАЗУМЕНИЕ
 между държавите-членки на Европейския съюз, заседаващи в рамките на Съвета, относно защитата на класифицирана информация, която се обменя в интерес на Европейския съюз
 2011/C 202/05
 ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ, ЗАСЕДАВАЩИ В РАМКИТЕ НА СЪВЕТА,
 като имат предвид че:
 (1)
 Държавите-членки на Европейския съюз (наричани по-нататък „страните“) признават, че за пълна и ефективна консултация и сътрудничество може да се изисква обмен на класифицирана информация помежду им в интерес на Европейския съюз, както и между тях и институциите на Европейския съюз или създадените от него агенции, органи или служби.
 (2)
 Страните имат общото желание да допринесат за създаването на последователна и всеобхватна обща рамка за защита на произхождащата от тях класифицирана информация в интерес на Европейския съюз от институциите на Европейския съюз или от създадените от него агенции, органи или служби, или получена от трети държави или международни организации в този контекст.
 (3)
 Страните съзнават, че достъпът до и обменът на такава класифицирана информация изискват подходящи мерки за сигурност с оглед защитата ѝ,
 СЕ СПОРАЗУМЯХА ЗА СЛЕДНОТО:
 Член 1
 Целта на настоящото споразумение е да се гарантира защитата от страните на класифицираната информация:
 а)
 произхождаща от институциите на Европейския съюз или създадените от него агенции, органи или служби и предоставяна на страните или обменяна с тях;
 б)
 произхождаща от страните и предоставяна на институциите на Европейския съюз или създадените от него агенции, органи или служби или обменяна с тях;
 в)
 произхождаща от страните с цел да бъде предоставена или обменена между тях в интерес на Европейския съюз и носеща обозначение, указващо, че тя е предмет на настоящото споразумение;
 г)
 получавана в институциите на Европейския съюз или създадените от него агенции, органи или служби от трети държави или международни организации и предоставяна на страните или обменяна с тях.
 Член 2
 За целите на настоящото споразумение „класифицирана информация“ означава всяка информация или материал, под каквато и да е форма, неразрешеното разкриване на които би увредило в различна степен интересите на ЕС или на една или повече държави-членки, и които носят един от следните грифове за сигурност на ЕС или съответен гриф за сигурност, съгласно посоченото в приложението:
 —
 „TRÈS SECRET UE/EU TOP SECRET“. Този гриф се прилага за информация и материал, неразрешеното разкриване на които би могло да увреди изключително сериозно съществените интереси на Европейския съюз или на една или повече държави-членки.
 —
 „SECRET UE/EU SECRET“. Този гриф се прилага за информация и материал, неразрешеното разкриване на които би могло да увреди сериозно съществените интереси на Европейския съюз или на една или повече държави-членки.
 —
 „CONFIDENTIEL UE/EU CONFIDENTIAL“. Този гриф се прилага за информация и материал, неразрешеното разкриване на които би могло да увреди съществените интереси на Европейския съюз или на една или повече държави-членки.
 —
 „RESTREINT UE/EU RESTRICTED“. Този гриф се прилага за информация и материал, неразрешеното разкриване на които би се отразило неблагоприятно на интересите на Европейския съюз или на една или повече държави-членки.
 Член 3
 1. Страните вземат всички подходящи мерки в съответствие със съответните им


text:
национални законови и подзаконови актове, за да гарантират, че нивото на защита, осигурявано на класифицирана информация, предмет на настоящото споразумение, е равностойно на осигуряваното от правилата за сигурност на Съвета на Европейския съюз за защита на класифицирана информация на ЕС, която носи съответен гриф за сигурност съгласно посоченото в приложението.
 2. Нищо в настоящото споразумение не засяга националните законови и подзаконови актове на страните по отношение на публичния достъп до документи, защитата на лични данни или защитата на класифицирана информация.
 3. Страните нотифицират депозитаря по настоящото споразумение за всякакви изменения на посочените в приложението нива на класификация за сигурност. Член 11 не се прилага за такива нотификации.
 Член 4
 1. Всяка страна прави необходимото предоставената или обменена съгласно настоящото споразумение класифицирана информация да не:
 а)
 е с понижено ниво на класификация или с премахната класификация без предварителното писмено съгласие на създателя;
 б)
 се използва за цели, различни от установените от създателя;
 в)
 се разкрива пред трета държава или международна организация без предварителното писмено съгласие на създателя и без подходящо споразумение или договореност за защита на класифицираната информация, сключено със съответната трета държава или международна организация.
 2. Принципът за съгласие на създателя се спазва от всяка страна в съответствие с нейните конституционни изисквания, национални законови и подзаконови актове.
 Член 5
 1. Всяка страна прави необходимото достъпът до класифицирана информация да се предоставя въз основа на принципа „необходимост да се знае“.
 2. Страните гарантират, че достъпът до класифицирана информация, обозначена с гриф за сигурност CONFIDENTIEL UE/EU CONFIDENTIAL или по-висок, или обозначена със съответен гриф за сигурност, както е посочено в приложението, се предоставя само на физически лица, които притежават съответно разрешение за достъп или които са надлежно упълномощени, по силата на изпълняваните от тях функции, в съответствие с националните законови и подзаконови актове.
 3. Всяка страна гарантира, че всички физически лица, на които е предоставен достъп до класифицирана информация, са информирани за отговорностите им за защита на такава информация съгласно съответните разпоредби за сигурност.
 4. При поискване и в съответствие със своите национални законови и подзаконови актове страните си оказват взаимно съдействие при извършването на разследвания относно сигурността във връзка с проучвания за надеждност.
 5. В съответствие със своите национални законови и подзаконови актове всяка страна гарантира, че всяка единица, намираща се под нейната юрисдикция, която може да получава или създава класифицирана информация, има съответно разрешение за достъп до класифицирана информация и е в състояние да осигури необходимата защита, както е предвидено в член 3, параграф 1, на съответното ниво на сигурност.
 6. В рамките на обхвата на настоящото споразумение всяка страна може да признае издадени от друга страна разрешения за достъп на персонала до класифицирана информация и удостоверения за сигурност на структура.
 Член 6
 Страните гарантират, че на цялата предавана, обменяна или прехвърляна помежду им класифицирана информация, попадаща в обхвата на настоящото споразумение, е осигурена необходимата защита, както е предвидено в член 3, параграф 1.
 Член 7
 Всяка страна осигурява въвеждането на подходящи мерки за защита, както е предвидено в член 3, параграф 1, на класифицираната информация, която се обработва, съхранява

type: contracts

jurisdiction: EU


text:
или предава чрез комуникационни и информационни системи. Такива мерки осигуряват поверителността, интегритета, наличността и когато е приложимо, невъзможността за отказ и автентичността на класифицираната информация, както и подходящо ниво на отчетност и възможност за проследяване на действията, свързани с тази информация.
 Член 8
 При поискване страните взаимно си предоставят необходимата информация относно своите правила и разпоредби за сигурност.
 Член 9
 1. Страните предприемат всички подходящи мерки в съответствие със своите национални законови и подзаконови актове, за да разследват случаи, при които е известно, или за които има достатъчни основания за съмнение, че класифицираната информация, попадаща в обхвата на настоящото споразумение, е компрометирана или изгубена.
 2. Страна, установила компрометиране или загуба на информация, незабавно информира създателя ѝ за случилото се по съответните канали и след това го информира за окончателните резултати от разследването и за предприетите коригиращи мерки с цел предотвратяване на подобни случаи. При поискване всяка друга имаща отношение страна може да предостави подкрепа при разследването.
 Член 10
 1. Настоящото споразумение не засяга съществуващите споразумения или договорености относно защитата или обмена на класифицирана информация, сключени от която и да е от страните.
 2. Настоящото споразумение не е пречка за страните да сключват други споразумения или договорености, свързани със защитата и обмена на произхождаща от тях класифицирана информация, стига тези споразумения или договорености да не са в противоречие с настоящото споразумение.
 Член 11
 Настоящото споразумение може да се изменя с писмено споразумение между страните. Всяко едно изменение влиза в сила от момента на нотифициране съгласно член 13, параграф 2.
 Член 12
 Споровете между две или повече страни във връзка с тълкуването или прилагането на настоящото споразумение се уреждат чрез консултации между съответните страни.
 Член 13
 1. Страните нотифицират генералния секретар на Съвета на Европейския съюз за приключването на вътрешните процедури, необходими за влизането в сила на настоящото споразумение.
 2. Настоящото споразумение влиза в сила на първия ден от втория месец след нотифицирането на генералния секретар на Съвета на Европейския съюз за това, че и последната страна е приключила вътрешните процедури, необходими за влизането му в сила.
 3. Генералният секретар на Съвета на Европейския съюз изпълнява функцията на депозитар по настоящото споразумение, което се публикува в Официален вестник на Европейския съюз.
 Член 14
 Настоящото споразумение се съставя в един-единствен оригинал на английски, български, гръцки, датски, естонски, ирландски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като всеки един от тези двадесет и три текста е еднакво автентичен.
 В ДОКАЗАТЕЛСТВО НА КОЕТО долуподписаните представители на правителствата на държавите-членки, заседаващи в рамките на Съвета, подписват настоящото споразумение.
 Съставено в Брюксел на четвърти май две хиляди и единадесета година.
 Voor de regering van het Koninkrijk België
 Pour le gouvernement du Royaume de Belgique
 Für die Regierung des Königreichs Belgien
 За правителството на Република България
 Za vládu České republiky
 For Kongeriget Danmarks regering
 Für die Regierung der Bundesrepublik Deutschland
 Eesti Vabariigi valitsuse nimel
 Thar ceann Rialtas na hÉireann
 For the Government of Ireland
 Για την Κυβέρνηση της Ελληνικής Δημοκρατίας
 Por el Gobierno del Reino de


text:
España
 Pour le gouvernement de la République française
 Per il Governo della Repubblica italiana
 Για την Κυβέρνηση της Κυπριακής Δημοκρατίας
 Latvijas Republikas valdības vārdā
 Lietuvos Respublikos Vyriausybės vardu
 Pour le gouvernement du Grand-Duché de Luxembourg
 A Magyar Köztársaság kormánya részéről
 Għall-Gvern ta’ Malta
 Voor de Regering van het Koninkrijk der Nederlanden
 Für die Regierung der Republik Österreich
 W imieniu Rządu Rzeczypospolitej Polskiej
 Pelo Governo da República Portuguesa
 Pentru Guvernul României
 Za vlado Republike Slovenije
 Za vládu Slovenskej republiky
 Suomen tasavallan hallituksen puolesta
 För Republiken Finlands regering
 För Konungariket Sveriges regering
 For the Government of the United Kingdom of Great Britain and Northern Ireland
 ПРИЛОЖЕНИЕ
 Съответствия на нивата на класификация за сигурност
 EU
 TRÈS SECRET UE/EU TOP SECRET
 SECRET UE/EU SECRET
 CONFIDENTIEL UE/EU CONFIDENTIAL
 RESTREINT UE/EU RESTRICTED
 Белгия
 Très Secret (Loi 11.12.1998)
 Zeer Geheim (Wet 11.12.1998)
 Secret (Loi 11.12.1998)
 Geheim (Wet 11.12.1998)
 Confidentiel (Loi 11.12.1998)
 Vertrouwelijk (Wet 11.12.1998)
 вж. бележката по-долу
 (1)
 България
 Стpогo секретно
 Секретно
 Поверително
 За служебно ползване
 Чешка република
 Přísně tajné
 Tajné
 Důvěrné
 Vyhrazené
 Дания
 Yderst hemmeligt
 Hemmeligt
 Fortroligt
 Til tjenestebrug
 Германия
 STRENG GEHEIM
 GEHEIM
 VS (2) — VERTRAULICH
 VS — NUR FÜR DEN DIENSTGEBRAUCH
 Естония
 Täiesti salajane
 Salajane
 Konfidentsiaalne
 Piiratud
 Ирландия
 Top Secret
 Secret
 Confidential
 Restricted
 Гърция
 Άκρως Απόρρητο
 Abr: ΑΑΠ
 Απόρρητο
 Abr: (ΑΠ)
 Εμπιστευτικό
 Αbr: (ΕΜ)
 Περιορισμένης Χρήσης
 Abr: (ΠΧ)
 Испания
 SECRETO
 RESERVADO
 CONFIDENCIAL
 DIFUSIÓN LIMITADA
 Франция
 Très Secret Défense
 Secret Défense
 Confidentiel Défense
 вж. бележката по-долу
 (3)
 Италия
 Segretissimo
 Segreto
 Riservatissimo
 Riservato
 Кипър
 Άκρως Απόρρητο
 Αbr: (AΑΠ)
 Απόρρητο
 Αbr: (ΑΠ)
 Εμπιστευτικό
 Αbr: (ΕΜ)
 Περιορισμένης Χρήσης
 Αbr: (ΠΧ)
 Латвия
 Sevišķi slepeni
 Slepeni
 Konfidenciāli
 Dienesta vajadzībām
 Литва
 Visiškai slaptai
 Slaptai
 Konfidencialiai
 Riboto naudojimo
 Люксембург
 Très Secret Lux
 Secret Lux
 Confidentiel Lux
 Restreint Lux
 Унгария
 Szigorúan titkos!
 Titkos!
 Bizalmas!
 Korlátozott terjesztésű!
 Малта
 L-Ogħla Segretezza
 Sigriet
 Kunfidenzjali
 Ristrett
 Нидерландия
 Stg. ZEER GEHEIM
 Stg. GEHEIM
 Stg. CONFIDENTIEEL
 Dep. VERTROUWELIJK
 Австрия
 Streng Geheim
 Geheim
 Vertraulich
 Eingeschränkt
 Полша
 Ściśle tajne
 Tajne
 Poufne
 Zastrzeżone
 Португалия
 Muito Secreto
 Secreto
 Confidencial
 Reservado
 Румъния
 Strict secret de importanță deosebită
 Strict secret
 Secret
 Secret de serviciu
 Словения
 Strogo tajno
 Tajno
 Zaupno
 Interno
 Словакия
 Prísne tajné
 Tajné
 Dôverné
 Vyhradené
 Финландия
 ERITTÄIN SALAINEN
 YTTERST HEMLIG
 SALAINEN
 HEMLIG
 LUOTTAMUKSELLINEN
 KONFIDENTIELL
 KÄYTTÖ RAJOITETTU
 BEGRÄNSAD TILLGÅNG
 Швеция (4)
 HEMLIG/TOP SECRET
 HEMLIG AV SYNNERLIG BETYDELSE FÖR RIKETS SÄKERHET
 HEMLIG/SECRET
 HEMLIG
 HEMLIG/CONFIDENTIAL
 HEMLIG
 HEMLIG/RESTRICTED
 HEMLIG
 Обединено кралство
 Top Secret
 Secret
 Confidential
 Restricted
 (1) Diffusion Restreinte/Beperkte Verspreiding не представлява ниво на класификация за сигурност в Белгия. Белгия обработва и защитава информация с ниво на класификация за сигурност „RESTREINT UE/EU RESTRICTED“ по начин, който е не по-малко строг от стандартите и процедурите, описани в правилата за сигурност на Съвета на Европейския съюз.
 (2) Германия: VS = Verschlusssache.
 (3) Франция не използва гриф за сигурност „RESTREINT“ в националната си система. Франция обработва и защитава информация с ниво на класификация за сигурност „RESTREINT UE/EU RESTRICTED“ по начин, който е не по-малко строг от стандартите и процедурите, описани в правилата за сигурност на Съвета на Европейския съюз.
 (4) Швеция: грифовете за сигурност на горния ред се използват от органите в областта на отбраната, а грифовете на долния ред —


text:
 Важна правна забележка
 |
 21996D0307(04)
 Официален вестник n° L 057 , 07/03/1996 стр. 0037 - 0037 специално чешко издание глава 11 том 01 стр. 297 - 297 специално испанско издание глава 11 том 01 стр. 297 - 297 специално унгарско издание глава 11 том 01 стр. 297 - 297 специално литвийско издание глава 11 том 01 стр. 297 - 297 LV.ES глава 11 том 01 стр. 297 - 297 MT.ES глава 11 том 01 стр. 297 - 297 PL.ES глава 11 том 01 стр. 297 - 297 SK.ES глава 11 том 01 стр. 297 - 297 специално словенско издание глава 11 том 01 стр. 297 - 297
 Решение на Съвместния комитет на ЕИПNo 71/95от 15 декември 1995 годиназа изменение на приложение XIII (Транспорт) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, променено с Протокола за промяна на Споразумението за Европейско икономическо пространство, оттук нататък наричано "Споразумението", и по-специално член 98 от него,като има предвид, че приложение XIII към Cпоразумението е изменено от Решение No 60/95 на Съвместния комитет на ЕИП [1];като има предвид, че Директива 95/18/EО на Съвета от 19 юни 1995 г. относно лицензиране на железопътните предприятия [2] трябва да се включи в Cпоразумението,РЕШИ:Член 1Следното заглавие и точка се вмъкват след точка 42 (Решение 82/529/ЕИО на Съвета) от приложение XIII към Cпоразумението:"iii) Достъп до пазара42a. 395 L 0018: Директива 95/18/EО на Съвета от 19 юни 1995 г. относно лицензиране на железопътните предприятия (ОВ L 143, 27.6.1995 г., стр. 70)."Член 2Текстовете на Директива 95/18/EО на Съвета на исландски и норвежки език, приложени към съответните езикови версии на настоящото решение, са автентични.Член 3Настоящото решение влиза в сила на 1 януари 1996 г., при условие че всички нотификации, изисквани по член 103, параграф 1 от Cпоразумението, са отправени към Съвместния комитет за ЕИП.Член 4Настоящото решение се публикува в раздела за ЕИП и в допълнението за ЕИП в Официален вестник на Европейските общности.Съставено в Брюксел на 15 декември 1995 година.За Съвместния комитет на ЕИППредседателE. Berg[1] Все още непубликувано в Официален вестник.[2] ОВ L 143, 27.6.1995г., стр. 70.--------------------------------------------------


text:
 Важна правна забележка
 |
 22002D0171
 Официален вестник n° L 038 , 13/02/2003 стр. 0036 - 0037 специално чешко издание глава 11 том 08 стр. 38 - 39 специално испанско издание глава 11 том 08 стр. 38 - 39 специално унгарско издание глава 11 том 08 стр. 38 - 39 специално литвийско издание глава 11 том 08 стр. 38 - 39 LV.ES глава 11 том 08 стр. 38 - 39 MT.ES глава 11 том 08 стр. 38 - 39 PL.ES глава 11 том 08 стр. 38 - 39 SK.ES глава 11 том 08 стр. 38 - 39 специално словенско издание глава 11 том 08 стр. 38 - 39
 Решение на Съвместния комитет на ЕИПNo 171/2002от 6 декември 2002 годиназа изменение на приложение XVII (Интелектуална собственост) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение XVII към споразумението беше изменено с Решение No 21/2000 на Съвместния комитет на ЕИП от 25 февруари 2000 г. [1].(2) В Споразумението трябва да бъде включена Директива 2001/84/ЕО на Европейския парламент и на Съвета от 27 септември 2001 г. относно правото на препродажба в полза на автора на оригинално произведение на изкуството [2],РЕШИ:Член 1След точка 9б (Директива 98/71/ на Европейския парламент и на Съвета) от приложение XVII към споразумението се добавя следната точка:"9в. 32001 L 0084: Директива 2001/84/ЕО на Европейския парламент и на Съвета от 27 септември 2001 г. относно правото на препродажба в полза на автора на оригинално произведение на изкуството (ОВ L 272, 13.10.2001 г., стр. 32).По смисъла на настоящия договор, директивата се адаптира както следва:Държавите на ЕАСТ са поканени да изпращат представители на събранието на Комитета за контакт."Член 2Текстовете на Директива 2001/84/ЕО на исландски и норвежки език, които предстои да бъдат публикувани в притурката за ЕИП в Официален вестник на Европейските общности, са автентични.Член 3Настоящото решение влиза в сила на 7 декември 2002 г., при условие че всички нотификации до Съвместния комитет на ЕИП съгласно член 103, параграф 1 от споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 6 декември 2002 година.За Съвместния комитет на ЕИППредседателKjartan Jóhannsson[1] ОВ L 103, 12.4.2001 г., стр. 44.[2] ОВ L 272, 13.10.2001 г., стр. 32.[***] Посочени са конституционни изисквания.--------------------------------------------------


text:
 Важна правна забележка
 |
 12008E/PRO/15
 Консолидиран текст на Договора за функционирането на Европейския съюз - ПРОТОКОЛИ - Протокол (No 15) за някои разпоредби, отнасящи се до Обединеното Кралство Великобритания и Северна Ирландия
 Официален вестник n° 115 , 09/05/2008 стр. 0284 - 0286
 ПРОТОКОЛ (No 15)ЗА НЯКОИ РАЗПОРЕДБИ, ОТНАСЯЩИ СЕ ДО ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯВИСОКОДОГОВАРЯЩИТЕ СЕ СТРАНИ,КАТО ПРИЗНАВАТ, че Обединеното кралство няма задължението и не е обвързано да приеме еврото, без за това да бъде взето отделно решение от неговото правителство и парламент,КАТО ВЗЕХА ПРЕДВИД, че на 16 октомври 1996 г. и на 30 октомври 1997 г. правителството на Обединеното кралство нотифицира Съвета за намерението си да не участва в третия етап на икономическия и паричен съюз,КАТО ВЗЕМАТ ПРЕДВИД практиката на правителството на Обединеното кралство да финансира своите нужди от парични средства, посредством продажба на дългови инструменти на частния сектор,СЕ СПОРАЗУМЯХА по следните разпоредби, които са приложени към Договора за Европейския съюз и към Договора за функционирането на Европейския съюз:1. Само в случай, че Обединеното кралство уведоми Съвета, че възнамерява да приеме еврото, то е задължено да стори това.2. Параграфи 3 – 8 и 10 се прилагат по отношение на Обединеното кралство предвид направената от правителството нотификация до Съвета на 16 октомври 1996 г. и на 30 октомври 1997 г..3. Обединеното кралство запазва правомощията си в областта на паричната политика в съответствие с националното законодателство.4. Член 119, втора алинея, член 126, параграфи 1, 9 и 11, член 127, параграфи 1 – 5, член 128, членове 130, 131, 132 и 133, член 138, член 140, параграф 3, член 219, член 282, параграф 2, с изключение на първото и последното му изречение, член 282, параграф 5 и член 283 от Договора за функционирането на Европейския съюз не се прилагат по отношение на Обединеното кралство. По същия начин член 121, параграф 2 от този договор не се прилага към него що се отнася до приемането на частите от общите насоки на икономическите политики, които се отнасят до еврозоната като цяло. В тези разпоредби позоваванията на Съюза или на държавите-членки не включват Обединеното кралство и позоваванията на националните централни банки не включват The Bank of England.5. Обединеното кралство се стреми да избягва прекомерен бюджетен дефицит.Членове 143 и 144 от Договора за функционирането на Европейския съюз продължават да се прилагат по отношение на Обединеното кралство. Член 134, параграф 4 и член 142 се прилагат по отношение на Обединеното кралство, все едно, че се ползва с дерогация.6. Правата за гласуване на Обединеното кралство се преустановяват, що се отнася до актовете на Съвета, посочени в изброените в параграф 4 членове, и в случаите, посочени в член 139, параграф 4, първа алинея от Договора за функционирането на Европейския съюз. За тази цел се прилага член 139, параграф 4, втора алинея от този договор.Обединеното кралство няма да има право да участва в назначаването на председателя, заместник-председателя и останалите членове на Изпълнителния съвет на ЕЦБ, в съответствие с член 283, параграф 2, втора алинея от този договор.7. Членове 3, 4, 6, 7, 9.2, 10.1, 10.3, 11.2, 12.1, 14,


text: 16, 18 , 19, 20, 22, 23, 26, 27, 30, 31, 32, 33, 34 и 49 от Протокола за устава на Европейската система на централните банки и на Европейската централна банка ("уставът") не се прилагат по отношение на Обединеното кралство.В тези членове, позоваванията на Съюза или на държавите-членки не включват Обединеното кралство и позоваванията на националните централни банки или акционерите няма да включват The Bank of England.Позоваванията в членове 10.3 и 30.2 от устава на "записания капитал на ЕЦБ" не включват капитала, записан от The Bank of England.8. Член 141, параграф 1 от Договора за функционирането на Европейския съюз и членове 43 – 47 от устава произвеждат действие, независимо от това дали има или няма държава-членка с дерогация, при спазване на следните изменения:а) позоваванията в член 43 на задачите на ЕЦБ и ЕПИ включват онези задачи, които следва да се осъществяват след въвеждането на еврото, поради решение на Обединеното кралство да не приеме еврото.б) освен задачите, посочени в член 46, ЕЦБ също така дава съвети и допринася за подготовката на всяко решение на Съвета във връзка с Обединеното кралство, взето в съответствие с параграф 9, букви а) и в).в) The Bank of England заплаща записания от нея капитал в ЕЦБ, като отнесе тази операция към оперативните си разходи, на същата основа, както националните централни банки на държавите-членки с дерогация.9. Обединеното кралство може да нотифицира по всяко време намерението си да приеме еврото. В този случай:а) Обединеното кралство има право да приеме еврото, само ако отговаря на необходимите условия. Съветът, по искане на Обединеното кралство, при условията и в съответствие с процедурата, предвидена в член 140, параграфи 1 и 2 от Договора за функционирането на Европейския съюз, взема решение дали то отговаря на необходимите условия.б) The Bank of England внася записания от нея капитал, прехвърля на ЕЦБ чуждестранни резервни активи и прави вноска в тези резерви на същата основа, както националната централна банка на държава-членка, чиято дерогация е била отменена.в) Съветът, като действа при условията и в съответствие с процедурата, предвидена в член 140, параграф 3 от този договор, е длъжен да предприеме всички останали необходими решения, за да даде възможност на Обединеното кралство да приеме еврото.Ако Обединеното кралство приеме еврото в съответствие с разпоредбите на настоящия параграф, параграфи 3 – 8 престават да се прилагат.10. Чрез дерогация от член 123 от Договора за функционирането на Европейския съюз и член 21.1 от устава, правителството на Обединеното кралство може да запази своята кредитна линия "ways and means" в The Bank of England, докато Обединеното кралство не приеме еврото.--------------------------------------------------


text:
 23.9.2021
 BG
 Официален вестник на Европейския съюз
 L 337/64
 РЕШЕНИЕ НА СЪВМЕСТНИЯ КОМИТЕТ НА ЕИП No 261/2018
 от 5 декември 2018 година
 за изменение на приложение XXI (Статистика) към Споразумението за ЕИП [2021/1525]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2018/255 на Комисията от 19 февруари 2018 г. за прилагане на Регламент (ЕО) No 1338/2008 на Европейския парламент и на Съвета по отношение на статистиката, основаваща се на Европейската система за здравни интервюта (EHIS) (1), следва да бъде включен в Споразумението за ЕИП.
 (2)
 Поради това приложение XXI към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 18щ6 (Регламент (ЕС) 2015/359 на Комисията) от приложение XXI към Споразумението за ЕИП се вмъква следната точка:
 „18щ7.
 32018 R 0255: Регламент (ЕС) 2018/255 на Комисията от 19 февруари 2018 г. за прилагане на Регламент (ЕО) No 1338/2008 на Европейския парламент и на Съвета по отношение на статистиката, основаваща се на Европейската система за здравни интервюта (EHIS) (ОВ L 48, 21.2.2018 г., стр. 12).“
 Член 2
 Текстовете на Регламент (ЕС) 2018/255 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 6 декември 2018 г., при условие че са внесени (*) всички нотификации, предвидени в член 103, параграф 1 от Споразумението за ЕИП.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 5 декември 2018 година.
 За Съвместния комитет на ЕИП
 Председател
 Oda Helen SLETNES
 Секретари
 на Съвместния комитет на ЕИП
 Hege M. HOFF
 Mikołaj KARŁOWSKI
 (1) ОВ L 48, 21.2.2018 г., стр. 12.
 (*) Без отбелязани конституционни изисквания.


text:
 BG
 Официален вестник на Европейския съюз
 C 203/97
 ПРОТОКОЛ ЗА ПРИВИЛЕГИИТЕ И ИМУНИТЕТИТЕ НА ЕВРОПЕЙСКИЯ СЪЮЗ
 ВИСОКОДОГОВАРЯЩИТЕ СЕ СТРАНИ,
 КАТО СЪЗНАВАТ, че по силата на член 343 от Договора за функционирането на Европейския съюз и на член 191 от Договора за създаване на Европейската общност за атомна енергия (Евратом), Европейският съюз и Евратом се ползват, на територията на държавите-членки, с необходимите за изпълнението на тези задачи привилегии и имунитети,
 СЕ СПОРАЗУМЯХА по следните разпоредби, които са приложени към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия:
 ГЛАВА I
 Собственост, средства, имущества и функциониране на Европейския съюз
 Член 1
 Помещенията и сградите на Съюза са неприкосновени. Те не могат да бъдат подлагани на претърсване, реквизиция, конфискация или експроприиране. Собствеността и имуществата на Съюза не могат да бъдат подлагани на каквито и да било административни или правни ограничения без разрешение на Съда.
 Член 2
 Архивите на Съюза са неприкосновени.
 Член 3
 Съюзът, неговото имущество, приходи и друга собственост се освобождават от всички преки данъци.
 Правителствата на държавите-членки, когато е възможно, вземат всички подходящи мерки, за да опростят или възстановят косвените данъци или данъците върху продажбите, включени в цената на движимата или недвижимата собственост, когато Съюзът осъществява за негови официални нужди съществени покупки, чиято цена включва данъци и такси от този вид. Тези разпоредби не се прилагат по такъв начин, че да предизвикат нарушаване на конкуренцията в рамките на Съюза.
 Не се предоставя освобождаване от данъците, таксите и задължения, които са свързани с такси за предоставяне на комунални услуги.
 Член 4
 Съюзът е освободен от всички мита, забрани и ограничения върху вноса и износа по отношение на предмети, предназначени за негово официално ползване; с внесените по този ред предмети не могат да се извършват сделки на разпореждане, независимо дали срещу заплащане или не, на територията на държавата, в която са били внесени, освен при условия, одобрени от правителството на тази държава.
 Съюзът е освободен и от всички мита, забрани и ограничения върху вноса и износа на неговите публикации.
 ГЛАВА II
 Комуникации и разрешения за преминаване (laissez-passer)
 Член 5
 (предишен член 6)
 При техните официални комуникации и изпращането на всички техни документи, институциите на Съюза се ползват на територията на всяка държава-членка с третирането, предоставяно от тази държава на дипломатическите мисии.
 Официалната кореспонденция и другите официални комуникации на институциите на Съюза не могат да бъдат подлагани на цензура.
 Член 6
 (предишен член 7)
 На членовете и служителите на институциите на Съюза може да бъде издадено разрешение за преминаване (laissez-passer) от председателите на тези институции, във форма, определена от Съвета с обикновено мнозинство, което се признава за документ, валиден за пътуване от органите на държавите-членки. Такива разрешения за преминаване (laissez-passer) се издават на длъжностни лица и други служители при условията, определени в Правилника за длъжностните лица и Условията за работа на другите служители на Съюза.
 Комисията може да сключва споразумения за признаването на тези разрешения за преминаване (laissez-passer) като документи, валидни за пътуване на територията на трети държави.
 ГЛАВА III


text:
Членове на Европейския парламент
 Член 7
 (предишен член 8)
 Никакво административно или друго ограничение не може да бъде налагано върху свободното движение на членовете на Европейския парламент, които пътуват до или от мястото на заседанията на Европейския парламент.
 На членовете на Европейския парламент по отношение на митническия и валутния контрол се предоставят:
 а)
 от тяхното собствено правителство — същите възможности, както предоставяните на висшите длъжностни лица, които пътуват в чужбина във връзка с временни официални мисии;
 б)
 от правителствата на останалите държави-членки — същите възможности, както предоставяните на представителите на чужди правителства, осъществяващи временни официални мисии.
 Член 8
 (предишен член 9)
 Членовете на Европейския парламент не могат да бъдат подлагани под каквато и да било форма на претърсване, задържане или съдебно производство във връзка с изразените от тях мнения или подадените от тях гласове при изпълнението на задълженията им.
 Член 9
 (предишен член 10)
 По време на сесиите на Европейския парламент неговите членове притежават:
 а)
 на територията на тяхната собствена държава — имунитетите, предоставяни на членовете на националните парламенти;
 б)
 на територията на всяка друга държава-членка — имунитет от всякаква форма на задържане или съдебно производство.
 Имунитетът действа по подобен начин и по отношение на горепосочените членове по време на тяхното пътуване до и от мястото на заседанието на Европейския парламент.
 Не може да има позоваване на имунитета, когато член на парламента бъде заловен на мястото на извършване на нарушението и имунитетът не е пречка за Европейския парламент да упражни правото си за отнемане на имунитета на някой от неговите членове.
 ГЛАВА IV
 Представители на държавите-членки, които участват в работата на институциите на Европейския съюз
 Член 10
 (предишен член 11)
 Представителите на държавите-членки, които участват в работата на институциите на Съюза, техните съветници и технически експерти, при изпълнението на своите задължения и по време на пътуването си до и от мястото на заседанието, се ползват с обичайните привилегии, имунитети и улеснения.
 Настоящият член се прилага също така и по отношение на членовете на консултативните органи на Съюза.
 ГЛАВА V
 Длъжностни лица и други служители на Европейския съюз
 Член 11
 (предишен член 12)
 На територията на всяка държава-членка, независимо от тяхното гражданство, длъжностните лица и другите служители на Съюза:
 а)
 се ползват с имунитет по отношение на съдебни производства във връзка с осъществените от тях действия при изпълнението на служебните им задължения, включително за казаното или написаното от тях, при спазване на разпоредбите на съответните договори, от една страна, на разпоредбите за отговорността на длъжностните лица и другите служители по отношение на Съюза и, от друга страна, на компетентността на Съда на Европейския съюз да се произнася по спорове между Съюза и неговите длъжностни лица и другите служители. Те продължават да се ползват с този имунитет и след като са престанали да заемат съответната длъжност.
 б)
 заедно със своите съпрузи и членовете на своите семейства на тяхна издръжка те не могат да бъдат подлагани на ограничения във връзка с имиграцията или към тях да бъдат прилагани формалностите за регистриране на чужденци;
 в)
 относно разпоредбите за притежаването и обмена на валута, на


text:
тях трябва да бъдат предоставени същите улеснения, каквито обикновено се предоставят на длъжностните лица от международните организации;
 г)
 притежават правото да внасят безмитно своите мебели и вещи към момента на тяхното първо заемане на поста в съответната държава, както и правото безмитно да реекспортират своите мебели и вещи при изтичане на мандата им в тази държава, при спазване и в двата случая на условията, които се считат за необходими от правителството на държавата, в която се упражнява това право;
 д)
 имат право да внасят безмитно лек автомобил за лична употреба, придобит или в държавата по тяхното последно пребиваване, или в държавата, чиито граждани са те, при условията на вътрешния пазар на тази държава, както и да го реекспортират безмитно, при спазване във всеки един от случаите на условията, които се считат за необходими от правителството на съответната държава.
 Член 12
 (предишен член 13)
 Длъжностните лица и другите служители на Съюза подлежат на данъчно облагане в полза на Съюза върху изплатените им от Съюза заплати, надници и възнаграждения, при условията и според процедурата, определена от Европейския парламент и от Съвета, като действат чрез регламенти в съответствие с обикновената законодателна процедура и след консултация със заинтересованите институции.
 Те се освобождават от националните данъци върху заплатите, надниците и възнагражденията, които са им били изплатени от Съюза.
 Член 13
 (предишен член 14)
 За целите на прилагането на данъка върху дохода, на имуществения данък и на данъка върху наследството, както и за целите на прилагането на конвенциите за избягване на двойното данъчно облагане, сключени между държавите-членки на Съюза, длъжностните лица и другите служители на Съюза, които единствено поради изпълнение на задълженията им в служба на Съюза установяват своето пребиваване на територията на държава-членка, различна от тази на тяхното местоживеене за данъчни цели, по времето когато са постъпили на работа в Съюза, се считат както в държавата на тяхното действително пребиваване, така и в държавата на местоживеене за данъчни цели, че са запазили местоживеенето си в последната държава, при условие, че тя е член на Съюза. Тази разпоредба се прилага също така и спрямо съпруга, доколкото последният/та не упражнява някаква дейност срещу заплащане, и спрямо децата, които са зависими от и се намират под грижата на лицата, посочени в настоящия член.
 Движимата собственост, която принадлежи на лицата, посочени в предходната алинея и е разположена на територията на държавата, където те временно пребивават, се освобождава от данък върху наследството в тази държава; за определянето на данъка на тази собственост, тя се счита за намираща се в държавата на местоживеене за данъчни цели, при спазване на правата на трети държави и при съобразяване с възможното прилагане на разпоредбите на международните конвенции за двойното данъчно облагане.
 Всяко местоживеене, което е било придобито единствено с цел изпълнението на задълженията по служба в други международни организации, не се взема предвид при прилагане на разпоредбите на настоящия член.
 Член 14
 (предишен член 15)
 Европейският парламент и Съветът, като действат чрез регламенти, в съответствие с обикновената законодателна процедура и след консултация със заинтересованите институции, определят схема за социално-осигурителните обезщетения на длъжностните лица и


text:
другите служители на Съюза.
 Член 15
 (предишен член 16)
 Европейският парламент и Съветът, като действат чрез регламенти в съответствие с обикновената законодателна процедура и след като се консултират с останалите заинтересовани институции, определят категориите длъжностни лица и други служители, по отношение на които се прилагат изцяло или отчасти разпоредбите на член 11, член 12, втора алинея и член 13.
 Имената, ранговете и адресите на длъжностните лица и други служители, включени в тези категории, се съобщават периодично на правителствата на държавите-членки.
 ГЛАВА VI
 Привилегии и имунитети на мисиите на трети държави, акредитирани към Европейския съюз
 Член 16
 (предишен член 17)
 Държавата-членка, на чиято територия се намира седалището на Съюза, предоставя обичайните дипломатически имунитети и привилегии на мисиите на трети държави, акредитирани към Съюза.
 ГЛАВА VII
 Общи разпоредби
 Член 17
 (предишен член 18)
 Привилегиите, имунитетите и улесненията се предоставят на длъжностните лица и на другите служители на Съюза единствено в интерес на Съюза.
 Всяка институция на Съюза се задължава да отнеме имунитета, предоставен на длъжностно лице или на друг служител, когато институцията счита, че отнемането на този имунитет не противоречи на интересите на Съюза.
 Член 18
 (предишен член 19)
 Институциите на Съюза, за целите на прилагането на настоящия протокол, си сътрудничат с компетентните органи на съответните държави-членки.
 Член 19
 (предишен член 20)
 Членове 11 — 14 включително и член 17 се прилагат спрямо председателя на Европейския съвет.
 Те се прилагат и спрямо членовете на Комисията.
 Член 20
 (предишен член 21)
 Членове 11 — 14 и член 17 се прилагат спрямо съдиите, генералните адвокати, секретарите и помощник-докладчиците на Съда на Европейския съюз, без да се засягат разпоредбите на член 3 от Протокола относно статута на Съда на Европейския съюз във връзка със съдебния имунитет на съдиите и генералните адвокати.
 Член 21
 (предишен член 22)
 Настоящият протокол се прилага също и по отношение на Европейската инвестиционна банка, на членовете на нейните органи, на служителите й, както и на представителите на държавите-членки, които участват в работата й, без да се засягат разпоредбите на протокола за нейния устав.
 Европейската инвестиционна банка освен това е освободена от всякакви данъци или налози от подобен характер, свързани с увеличаването на нейния капитал, както и от различни формални процедури, които това увеличение би наложило в държавата по седалището й. Съответно, прекратяването и ликвидацията й не биха довели до никакво обременяване. Наред с това дейността на Банката и на нейните органи, когато тя се извършва при условията, определени в нейния устав, не следва да бъде обект на облагане с данък върху оборота.
 Член 22
 (предишен член 23)
 Настоящият протокол се прилага също и спрямо Европейската централна банка, членовете на нейните органи и служителите й, без да се засягат разпоредбите на Протокола за устава на Европейската система на централните банки и Европейската централна банка.
 Европейската централна банка освен това е освободена от всякакви данъци или налози от подобен характер, свързани с увеличаването на нейния капитал, както и от различни формалности, които могат да бъдат свързани с такова действие в държавата, в която е седалището на банката. Дейностите на банката и нейните органи,


text:
 27.5.2021
 BG
 Официален вестник на Европейския съюз
 L 187/1
 Изменения на Международната конвенция за хармонизиране на граничния контрол върху стоките (Конвенцията за хармонизиране от 1982 г.)
 В съответствие с уведомлението от страна на депозитаря C.N.83.2021.TREATIES-XI.A.17 от 27 май 2021 г. за всички договарящи страни влизат в сила следните изменения на Конвенцията за хармонизиране
 Приложение 8, член 7
 Думите „две години“ се заменят с думите „пет години“.


text:
 23.8.2018
 BG
 Официален вестник на Европейския съюз
 L 215/1
 РЕШЕНИЕ НА СЪВМЕСТНИЯ КОМИТЕТ НА ЕИП
 No 216/2016
 от 2 декември 2016 година
 за изменение на приложение I (Ветеринарни и фитосанитарни въпроси) към Споразумението за ЕИП [2018/1154]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“) и по-специално член 98 от него,
 като има предвид, че:
 (1)
 Решение за изпълнение (ЕС) 2016/1101 на Комисията от 5 юли 2016 г. за изменение на приложения I и II към Решение 2004/558/ЕО по отношение на статута на федералните провинции Райнланд-Пфалц и Саарланд и на административните окръзи Арнсберг, Детмолд и Мюнстер в Германия на свободни от инфекциозен ринотрахеит по говедата (1) следва да бъде включено в Споразумението за ЕИП.
 (2)
 Настоящото решение се отнася до законодателството относно живи животни, различни от рибите и аквакултурните животни. Законодателството по тези въпроси не се прилага по отношение на Исландия, както е посочено в параграф 2 от уводната част на глава I от приложение I към Споразумението за ЕИП. Поради това настоящото решение не се прилага по отношение на Исландия.
 (3)
 Настоящото решение се отнася до законодателството относно ветеринарните въпроси. Законодателството относно ветеринарните въпроси не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Следователно настоящото решение не се прилага по отношение на Лихтенщайн.
 (4)
 Поради това приложение I към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 80 (Решение 2004/558/ЕО на Комисията) от част 4.2 на глава I от приложение I към Споразумението за ЕИП се добавя следното тире:
 „—
 32016 D 1101: Решение за изпълнение (ЕС) 2016/1101 на Комисията от 5 юли 2016 г. (ОВ L 182, 7.7.2016 г., стр. 51)“.
 Член 2
 Текстът на Решение за изпълнение (ЕС) 2016/1101 на норвежки език, който ще бъде публикуван в притурката за ЕИП към Официален вестник на Европейския съюз, е автентичен.
 Член 3
 Настоящото решение влиза в сила на 3 декември 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 2 декември 2016 година.
 За Съвместния комитет на ЕИП
 Председател
 Bergdís ELLERTSDÓTTIR
 (1) ОВ L 182, 7.7.2016 г., стр. 51.
 (*1) Без отбелязани конституционни изисквания.


text:
 30.10.2014
 BG
 Официален вестник на Европейския съюз
 L 310/56
 РЕШЕНИЕ НА СЪВМЕСТНИЯ КОМИТЕТ НА ЕИП
 No 92/2014
 от 16 май 2014 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 1236/2013 на Комисията от 2 декември 2013 г. относно техническата спецификация за оперативна съвместимост по отношение на подсистемата „Подвижен състав — товарни вагони“ на железопътната система на Европейския съюз и за изменение на Регламент (ЕС) No 321/2013 (1) следва да бъде включен в Споразумението за ЕИП.
 (2)
 Регламент (ЕС) No 1273/2013 на Комисията от 6 декември 2013 г. за изменение на Регламент (ЕС) No 454/2011 относно техническата спецификация за оперативна съвместимост на подсистемата „Телематични приложения за пътнически услуги“ на трансевропейската железопътна система (2) следва да бъде включен в Споразумението за ЕИП.
 (3)
 Решение No 2013/710/ЕС на Комисията от 2 декември 2013 г. за изменение на Решение No 2012/757/ЕС относно техническата спецификация за оперативна съвместимост по отношение на подсистемата „Експлоатация и управление на движението“ на железопътната система на Европейския съюз (3) следва да бъде включено в Споразумението за ЕИП.
 (4)
 Поради това приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Приложение XIII към Споразумението за ЕИП се изменя, както следва:
 1.
 В точка 37гй (Регламент (ЕС) No 454/2011 на Комисията) се добавя следното тире:
 „—
 32013 R 1273: Регламент (ЕС) No 1273/2013 на Комисията от 6 декември 2013 г. (ОВ L 328, 7.12.2013 г., стр. 72).“
 2.
 В точка 37гл (Решение 2012/757/ЕС на Комисията) от приложение XIII към Споразумението за ЕИП се добавя следното:
 „,изменен със:
 —
 32013 D 0710: Решение 2013/710/ЕС на Комисията от 2 декември 2013 г. (ОВ L 323, 4.12.2013 г., стр. 35).“
 3.
 В точка 37н (Регламент (ЕС) No 321/2013 на Комисията) се добавя следното:
 „, изменен със:
 —
 32013 R 1236: Регламент (ЕС) No 1236/2013 на Комисията от 2 декември 2013 г. (ОВ L 322, 3.12.2013 г., стр. 23).“
 Член 2
 Текстовете на регламенти (ЕС) No 1236/2013 и (ЕС) No 1273/2013 и на Решение 2013/710/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 17 май 2014 г., при условие че са внесени всички нотификации, предвидени в член 103, параграф 1 от Споразумението за ЕИП (4).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 16 май 2014 година.
 За Съвместния комитет на ЕИП
 Председател
 Gianluca GRIPPA
 (1) ОВ L 322, 3.12.2013 г., стр. 23.
 (2) ОВ L 328, 7.12.2013 г., стр. 72.
 (3) ОВ L 323, 4.12.2013 г., стр. 35.
 (4) Без отбелязани конституционни изисквания.


text:
 22.10.2009
 BG
 Официален вестник на Европейския съюз
 L 277/39
 РЕШЕНИЕ НА СЪВМЕСТНИЯ КОМИТЕТ НА ЕИП
 No 87/2009
 от 3 юли 2009 година
 за изменение на приложение XX (Околна среда) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XX към Споразумението бе изменено с Решение на Съвместния комитет на ЕИП No 72/2009 от 29 май 2009 г. (1)
 (2)
 Директива 2006/118/ЕО на Европейския парламент и на Съвета от 12 декември 2006 г. за опазване на подземните води от замърсяване и влошаване на състоянието им (2) следва да бъде включена в Споразумението,
 РЕШИ:
 Член 1
 След точка 13ва (Директива 2000/60/ЕО на Европейския парламент и на Съвета) от приложение XX към Споразумението се създава следната точка:
 „13вaa.
 32006 L 0118: Директива 2006/118/ЕО на Европейския парламент и на Съвета от 12 декември 2006 г. за опазване на подземните води от замърсяване и влошаване на състоянието им (ОВ L 372, 27.12.2006 г., стр. 19).“
 Член 2
 Текстовете на Директива 2006/118/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 4 юли 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП на Официален вестник на Европейския съюз.
 Съставено в Брюксел на 3 юли 2009 година.
 За Съвместния комитет на ЕИП
 Председател
 Oda Helen SLETNES
 (1) ОВ L 232, 3.9.2009 г., стр. 29.
 (2) ОВ L 372, 27.12.2006 г., стр. 19.
 (3) С отбелязани конституционни изисквания.


text:
 Важна правна забележка
 |
 22005A0121(01)
 Официален вестник n° L 019 , 21/01/2005 стр. 0055 - 0069
 20041207Споразумениемежду Европейската общност и Княжество Монако относно предвиждане на мерки с равностоен ефект на предвидените в Директива 2003/48/ЕО на СъветаЕВРОПЕЙСКАТА ОБЩНОСТиКНЯЖЕСТВО МОНАКО,наричани по-долу "договаряща се страна" или "договарящи се страни", според случая,с оглед на въвеждането на мерки с равностоен ефект на посочените в Директива 2003/48/ЕО на Съвета от 3 юни 2003 г. относно данъчното облагане на доходи от спестявания под формата на лихвени плащания, наричана по-долу "Директивата",СЕ СПОРАЗУМЯХА ЗА СЛЕДНОТО:Член 1Цел1. Да даде възможност доходите от спестявания във формата на лихвени плащания, извършени на територията на Княжество Монако в полза на бенефициери за целите на член 2, които са физически лица, пребиваващи в държава-членка на Европейската общност, да се смятат за подлежащи на ефективно данъчно облагане съгласно законите на съответната държава-членка, като се удържа данък при източника от агентите по плащанията, установени на територията на Княжество Монако, върху сумата на тези лихвени плащания съгласно условията, предвидени в членове 7 и 8 от настоящото споразумение, при спазване на мерките за доброволно разкриване на информация, предвидени в член 9 от настоящото споразумение.2. Княжество Монако предприема изискваните мерки, за да осигури осъществяването на задачите, необходими за привеждането в изпълнение на настоящото споразумение от агентите по плащанията установени на неговата територия, независимо от мястото на установяване на длъжника по вземанията, породили лихвите.Член 2Определение на "бенефициер"1. За целите на настоящото споразумение "бенефициер" означава всяко физическо лице, което получава лихвено плащане или всяко физическо лице, за което е гарантирано лихвено плащане, освен ако не представи доказателства, че то не е било извършено или гарантирано в негова полза, когато:а) действа като агент по плащанията за целите на член 4;б) действа от името на юридическо лице, правен субект, което е данъчно задължено за данък печалба съгласно Върховен указ No 3162 от 19 март 1964 г., което е предприятие за предприятие, за колективно инвестиране в прехвърлими ценни книжа (ПКИПЦК) или субект, равностоен на ПКИПЦК, установени на територията на Княжество Монако с цел инвестиране на спестявания;в) действа от името на друго физическо лице, което е бенефициерът и разкрива пред агента по плащанията самоличността на този бенефициер съгласно член 3, параграф 2.2. Когато агентът по плащанията има информация, която предполага, че физическото лице, което получава лихвеното плащане или в полза на което има гарантирано лихвено плащане, може да не е бенефициерът, и когато към това лице не се прилага нито буква а), нито буква б) от параграф 1, агентът по плащанията предприема разумни мерки за установяване на самоличността на бенефициера съгласно член 3, параграф 2. Ако агентът по плащанията не може да идентифицира бенефициера, той разглежда лицето, лихвеното плащане или в полза на което има гарантирано лихвено плащане, като бенефициер.Член 3Самоличност и местожителство на бенефициерите1. Княжество Монако приема и гарантира прилагането на необходимите процедури, които да позволят на агента по плащанията да установи самоличността на бенефициерите и тяхното местожителство за целите на настоящото споразумение.2. Тези процедури включват следните изисквания:а) за договорни отношения, установени преди 1 януари 2004 г., агентът по плащанията установява самоличността на


text: бенефициера за целите на член 2 и неговото местожителство на основата на информацията, с която разполага от официални документи за самоличност или друго документално доказателство за самоличност, представено от бенефициера, а именно — официален документ със снимка на бенефициера;б) при договорни отношения установени, или транзакции, извършени в отсъствието на договорни отношения след 1 януари 2004 г. самоличността на бенефициера за целите на член 2 и местожителството му се установяват на основата на паспорта, официалната лична карта или друго документално доказателство за самоличност, представено от бенефициера. За лицата, които представят паспорт или официална лична карта, издадени от държава-членка на Европейската общност и които заявяват, че са местни лица в трета страна извън Европейската общност и Княжество Монако, местожителството се определя посредством данъчно удостоверение по местожителство, издадено от компетентния орган на третата страна, в която физическото лице твърди, че има местожителство. Ако такова удостоверение не бъде представено, приема се, че държавата-членка на Европейската общност, която е издала паспорта или друг официален документ за самоличност, е страната по местожителство.Член 4Определение на "агент по плащанията"За целите на настоящото споразумение "агент по плащанията" означава всяка банка, физическо лице, юридическо лице, персонално дружество или дъщерно дружество на международно дружество в Княжество Монако, който в хода на своята дейност приема, държи, инвестира или прехвърля активи, принадлежащи на трети страни и, дори спорадично, изплаща лихви или гарантира лихвени плащания в непосредствена полза на бенефициера.Член 5Определение на "компетентни органи"За целите на настоящото споразумение компетентните органи на договарящите се страни са посочените в приложение 1.За трети страни компетентните органи са онези органи, които имат правомощия да издават удостоверения за местожителство за данъчни цели.Член 6Определение на "лихвени плащания"1. За целите на настоящото споразумение "лихвени плащания" означава:а) лихви, платени или кредитирани по сметка, свързани с вземане по дълг от всякакъв род, обезпечени с ипотека или не и независимо дали носят право на участие в печалбите на длъжника, и по-специално доходи от държавни ценни книжа и доходи от облигации или дългови разписки, включително премии и печалби по такива ценни книжа, облигации или дългови разписки. Неустойки за закъснели плащания не се считат за лихвени плащания. Лихвите по заеми между частни физически лица извън рамките на тяхната стопанска дейност се изключват;б) лихви, натрупани или капитализирани при продажбата, изплащането или откупуването на вземания по дълг съгласно буква а);в) доходи, получени от лихвени плащания, пряко или чрез правен субект съгласно член 4, параграф 2 от Директивата установени в държава-членка на Европейската общност, разпределяни от:i) предприятия за колективно инвестиране, установени в държава-членка на Европейската общност или Княжество Монако;ii) правни субекти, установени в държава-членка на Европейската общност, които упражняват правната възможност съгласно член 4, параграф 3 от Директивата и които информират агентите по плащанията за този факт; иiii) предприятия за колективно инвестиране, установени извън територията по член 19;г) доходи, реализирани при продажбата, изплащането или изкупуването на акции или дялове в следните предприятия и правни субекти, ако те инвестират пряко или непряко чрез други предприятия за колективно инвестиране, или правни субекти, посочени по-долу, повече от 40 % от своите активи във вземания по дългове съгласно буква а):i) предприятия за колективно


text: инвестиране, установени в държава-членка на Европейската общност или Княжество Монако;ii) правни субекти, установени в държава-членка на Европейската общност, които упражняват правната възможност съгласно член 4, параграф 3 от Директивата и които информират агентите по плащанията за този факт; иiii) предприятия за колективно инвестиране установени извън територията по член 19.2. Що се отнася до параграф 1, буква в), когато агент по плащанията няма информация, отнасяща се до тази част от дохода, която произтича от лихвени плащания, общата сума на дохода се счита за лихвено плащане.3. Що се отнася до параграф 1, буква г), когато агент по плащанията не разполага с информация относно процента на активите, инвестирани във по дългове или в акции или дялове, определени в посочената алинея, процентът се определя на 40 %.Когато агентът по плащанията не може да определи сумата на дохода, реализиран от бенефициера, се счита, че той съответства на приходите от продажбата, изплащането или изкупуването на акции или дялове.4. Доходи, свързани с предприятия или правни субекти, които са инвестирали до 15 % от активите си във вземания по дълг по смисъла на параграф 1, буква а), не се считат за лихвени плащания за целите на параграф 1, букви в) и г).5. След 30 декември 2010 г. посоченият в параграф 1, буква г) и параграф 3 процент е 25 %.6. Процентите, посочени в параграф 1, буква г) и параграф 5 се определят чрез позоваване на инвестиционната политика, формулирана в правилата за финансиране или в документите за учредяване на въпросните компании или правни субекти и, ако това не стане, чрез позоваване на действителния състав на активите на въпросните компании или правни субекти.Член 7Данък при източника1. Когато бенефициерът е с местожителство в държава-членка на Европейската общност, Княжество Монако начислява данък при източника в размер на 15 % за първите три години от посочената в член 17 дата при условията на член 14, параграф 2, 20 % през следващите три години и 35 % след това.2. Агентът по плащанията начислява данък при източника, както следва:а) при лихвено плащане за целите на член 6, параграф 1, буква а) върху размера на платената или кредитирана лихва;б) при лихвено плащане по смисъла на член 6, параграф 1, букви б) или г) върху размера на лихвата или дохода, посочени в тези разпоредби или чрез налог с равностоен ефект, който се поема от бенефициера върху пълния размер на полученото от продажбата, изплащането или откупуването;в) при лихвено плащане по смисъла на член 6, параграф 1, буква в) върху размера на посочения в тази разпоредба доход.3. За целите на параграф 2, букви а), б) и в) данъкът при източника се начислява пропорционално за периода, през който бенефициерът е притежавал вземането по дълга, акциите или дяловете, породили дохода. Когато агентът по плащанията не може да определи периода на притежаване на базата на информацията, която има, той приема, че бенефициерът е притежавал вземането по дълга за целия срок на неговото съществуване, освен ако бенефициерът не представи доказателства за датата на придобиване.4. Данъци и данъци при източника, различни от предвидените в настоящото споразумение, върху същото лихвено плащане, се приспадат от размера


text: на данъка, изчислен върху същите лихвени плащания в съответствие с този член.5. Удържането на данъка при източника от агент по плащанията с местожителство в Княжество Монако не изключва възможността държавата-членка на Европейската общност, където е местожителството за данъчни цели на бенефициера, да облага с данък дохода съгласно националното си законодателство. Когато данъчно задълженото лице декларира доход от лихви, платени от агент по плащанията, установен в Княжество Монако пред данъчните власти на държавата-членка на Европейската общност, където е местожителството му, доходът се облага при същите ставки, които са приложими към лихвите, получени в съответната държава-членка.Член 8Разпределяне на приходите1. Княжество Монако задържа 25 % от приходите от данъка при източника, удържан съгласно член 7, и превежда 75 % на държавата-членка на Европейската общност по местожителството на бенефициера съгласно член 3, параграф 2, буква б).2. Тези преводи се извършват за всяка година чрез единична вноска за всяка държава-членка най-късно в срок шест месеца след края на данъчната година в Княжество Монако.3. Княжество Монако предприема необходимите мерки да осигури правилното функциониране на системата за разпределяне на приходите.За целта Княжество Монако прехвърля събраните в полза на съответната държава-членка на Европейската общност приходи на компетентните органи, посочени в приложение 1 към настоящото споразумение.Член 9Доброволно разкриване на информация1. Княжество Монако разработва процедура, която дава възможност на бенефициера за целите на член 2 да избегне данъка при източника по член 7 чрез изрично упълномощаване на неговия агент по плащанията, установен в Княжество Монако да разкрие лихвени плащания пред компетентните органи на Княжество Монако. Упълномощаването обхваща всички лихвени плащания, извършени от агента по плащанията в полза на бенефициера.2. Информацията, която подлежи на разкриване от агента по плащанията при изрично упълномощаване от бенефициера, има следното минимално съдържание:а) самоличност и местожителство на бенефициера, установени съгласно член 3;б) име и адрес на агента по плащанията;в) номер на сметката на бенефициера или посочване на задължението, което поражда лихвеното плащане;г) размер на лихвеното плащане, установен съгласно член 6.3. Компетентните органи на Княжество Монако изпращат посочената в параграф 2 информация на компетентните органи на държавата-членка на Европейската общност, в която е местожителството на бенефициера. Тази информация се предоставя най-малко веднъж годишно в срок от шест месеца след края на данъчната година в Княжество Монако по отношение на всички лихвени плащания, извършени през съответната година.Член 10Избягване на двойното данъчно облагане и/или възстановяване на данъка при източника1. Държавата-членка на Европейската общност, където е местожителството за данъчни цели на бенефициера, гарантира избягването на двойното данъчно облагане, което може да възникне в резултат на удържането на данъка при източника по член 7 съгласно разпоредбите на параграфи 2 и 3.2. Ако агент по плащанията в Княжество Монако е удържал данък при източника по член 7 върху получената от бенефициера лихва, държавата-членка на Европейската общност, където е местожителството за данъчни цели на бенефициера, му предоставя данъчен кредит в размер на удържания данък при източника. Когато тази сума надхвърля размера на дължимия данък по националното законодателство върху пълния размер на лихвата, върху която се дължи данък при източника, държавата-членка на Европейската общност, където е местожителството за данъчни цели на бенефициера, независимо от


text: стандартните си механизми за данъчен кредит или различията в административната практика, възстановява горницата над удържания от бенефициера данък.3. Ако в допълнение към данъка при източника по член 7 получените от бенефициера лихвени плащания са обложени с друг вид данък при източника и държавата-членка на Европейската общност, където е местожителството за данъчни цели, предоставя или би предоставила данъчен кредит за този данък при източника съгласно националното си законодателство или конвенции за избягване на двойното данъчно облагане, този данък при източника се кредитира преди прилагането на процедурата по параграф 2.4. Държавата-членка на Европейската общност, където е местожителството за данъчни цели на бенефициера, може да замени механизма за данъчен кредит по параграфи 2 и 3 с пряко и пълно възстановяване на данъка при източника по член 7.Член 11Прехвърлими дългови ценни книжа1. От посочената в член 17 дата при условията на член 14, параграф 2 и доколкото Княжество Монако налага данъка при източника по член 7 и най-малко една държава-членка на Европейската общност прилага подобни разпоредби, но най-късно до 31 декември 2010 г. вътрешните и международните облигации и други прехвърлими дългови ценни книжа, които първо са били емитирани преди 1 март 2001 г. или оригиналните проспекти за емитиране за които са били приети преди тази дата от компетентните органи, е се признават за вземания по дългове по смисъла на член 6, параграф 1, буква а), при условие, че не са пускани следващи емисии от такива прехвърлими дългови ценни книжа на или след 1 март 2002 г.Доколкото най-малко една държава-членка на Европейската общност също прилага подобни разпоредби, разпоредбите на този член продължават да се прилагат и след 31 декември 2010 г. по отношение на прехвърлими дългови ценни книжа:- които съдържат клаузи "брутен резултат" и "предварително изплащане" и- когато агентът по плащанията по член 4 е установен в Княжество Монако, и- когато агентът по плащанията плаща лихви или гарантира плащането на лихви в непосредствена полза на бенефициер с местожителство в държава-членка на Европейската общност.При условие и когато всички държави-членки на Европейската общност прекратят прилагането на разпоредби, подобни на съдържанието на член 7, разпоредбите на този член продължават да се прилагат и след 31 декември 2010 г. по отношение на прехвърлими дългови ценни книжа:- които съдържат клаузи "брутен резултат" и "предварително изплащане"; и- когато агентът по плащанията на емитента е установен в Княжество Монако, и- когато агентът по плащанията плаща лихви или гарантира плащането на лихви в непосредствена полза на бенефициер с местожителство в държава-членка на Европейската общност.Ако на или след 1 март 2002 г. е пусната следваща емисия от гореспоменатите прехвърлими дългови ценни книжа, емитирани от правителството или сроден правен субект, действащ като обществен орган, или чиято роля е призната от международен договор съгласно приложение 2, цялата емисия от такива ценни книжа, състояща се от първоначалната и всяка следваща емисии, се приема за вземане по дълг по смисъла на член 6, параграф 1, буква а).Ако на или след 1 март 2002 г. е пусната следваща емисия от гореспоменатите прехвърлими дългови ценни книжа, емитирана от друг емитент, който не е включен във втората алинея, тази следваща емисия


text: се смята за вземане по дълг по смисъла на член 6, параграф 1, буква а).2. Разпоредбите в този член не пречат на държавите-членки на Европейската общност да облагат с данък доходите от прехвърлимите дългови ценни книжа по параграф 1 съгласно тяхното национално законодателство.Член 12Обмен на информация при поискване1. Компетентните органи на Княжество Монако и държавите-членки на Европейската общност разменят информация за деяния, които съгласно законите на запитаната държава съставляват данъчна измама по отношение на данъчното облагане на доходите от спестявания във формата на лихвени плащания.Когато запитаната държава е Княжество Монако, за данъчна измама се смятат следните деяния по отношение на данъчното облагане на доходите от спестявания във формата на лихвени плащания:- използване на фалшив или фалшифициран документ или документ съдържащ невярна информация с цел да се избегне или да се направи опит да се избегне плащането на дължими данъци изцяло или отчасти върху доходи от спестявания във формата на лихвени плащания, което се наказва с глоба съгласно член 26, параграф 4 от Наказателния кодекс на Монако, размерът на която може да бъде до четири пъти по-голям от размера на избегнатия данък, и/или с лишаване от свобода за срок от осем дни до две години,- получаване с измама на възстановени суми на дължими данъци изцяло или отчасти върху доходи от спестявания във формата на лихвени плащания, което се наказва с глоба съгласно член 26, параграф 4 от Наказателния кодекс на Монако, размерът на която може да бъде до четири пъти по-голям от размера на избегнатия данък, и/или с лишаване от свобода за срок от осем дни до два месеца,- деяние на лице, задължено да събере данъка върху доходи от спестявания, което умишлено не събира дължимия данък изцяло или отчасти, което се наказва с глоба съгласно член 26, параграф 4 от Наказателния кодекс на Монако,- деяние от лице, задължено да събере данъка върху доходи от спестявания, което умишлено злоупотребява със събраната сума за собствена облага или за облага на трета страна, което се наказва с глоба в размер съгласно член 26, параграф 4 от Наказателния кодекс на Монако.След като бъдат ефективно установени условията по член 13, параграф 3, принципите за обмен на информация по настоящия член се прилагат към равностойни престъпления, сравними по тежест с определената по-горе данъчна измама съгласно законодателството на запитаната държава.В отговор на надлежно обосновано запитване по параграф 3 запитваната държава предоставя, съгласно процесуалните си закони, информация относно случаите, по които запитващата държава е предприела административно, гражданско или наказателно производство по отношение на горепосочените деяния, като ограничава информацията до доходите от спестявания, които подлежат на данъчно облагане в запитващата държава.Информацията, която може да се изпраща , е посочена в член 9, параграф 2.2. При определяне дали информацията може да бъде предоставена в отговор на запитване, запитваната държава прилага разпоредбите за давност, които се прилагат съгласно законите на запитващата държава вместо тези на запитваната държава. Не се предоставя информация за нарушения, извършени преди 1 юли 2005 г.3. За целите на установяването на обосноваността на запитването компетентните органи на запитващата държава, предоставят следната информация, която трябва да бъде съставена на официалния


text: език на запитваната държавата:а) наименованието на органа, който изпраща запитването;б) самоличността на физическото лице, за което става дума в запитването за информация, доказателства за правното положение на лицето имащо местожителство за данъчни цели в запитващата държава, и документи или декларации от съответното физическо лице или други потвърдени доказателства в подкрепа на запитването;в) основанията за предположението, че поисканата информация е на разположение на запитваната държава, или че е притежавана или контролирана от лице на нейната територия;г) декларация, че запитването е в съответствие със законодателството на запитващата държава, и по-конкретно, че не е изтекла давността;д) декларация, че запитващата държава, е изчерпала всички средства на разположение на нейната територия и/или предвидени в нормативната ѝ уредба за получаване на информацията, с изключение на средствата, които биха причинили затруднения;е) декларация, че фактите, които вече са известни на запитващата държава, представляват съгласно нейните закони последователни фактически доказателства, че е извършена данъчна измама или равностойно престъпление съгласно определението по параграф 1.4. Запитваната държава, може да откаже да предостави поисканата информация, ако запитването не е в съответствие с разпоредбите на настоящото споразумение.Всяка разменена по този ред информация трябва да се разглежда като поверителна и може да се разгласява само пред лица или компетентни органи на другата договаряща се страна, които отговарят за данъчното облагане на лихвените плащания по член 1. Тези лица или органи могат да разкриват получената информация само в запитващата държава, в открити съдебни заседания или в съдебни решения във връзка с това данъчно облагане.Информацията може да се съобщава на други лица или органи единствено с предварителното писмено съгласие на компетентния орган на договарящата се страна, която предоставя информацията.Член 13Консултации и преразглеждане1. При възникнал спор между компетентен орган на Княжество Монако и един или повече компетентни органи на държавите-членки на Европейската общност за целите на член 5 относно тълкуването или прилагането на настоящото споразумение, страните полагат усилия за разрешаването му чрез взаимно споразумение. Те незабавно уведомяват Европейската комисия и компетентните органи на останалите държави-членки на Европейската общност за резултатите от техните консултации.По въпроси относно тълкуването, Европейската комисия може да вземе участие в консултациите по искане на всеки от компетентните органи.2. Независимо от разпоредбите на параграф 1, договарящите се страни се консултират взаимно най-малко веднъж на три години или по искане на някоя от договарящите се страни за разглеждане и при необходимост по тяхна преценка подобряване на техническото функциониране на настоящото споразумение.Във всеки случай договарящите се страни признават значението на международните събития в приложното поле на настоящото споразумение и провеждат взаимни консултации при необходимост по време на предвидените по този параграф консултации, с цел да проверят дали са необходими изменения в настоящото споразумение, като вземат предвид развитието в международен мащаб.3. С оглед на сключването на двустранни споразумения между държавите-членки и трети страни със същите задължения, както на Княжество Монако по въпроса са данъчното облагане на доходите от спестявания във формата на лихвени плащания, Княжество Монако ще разгледа обхвата и условията за изпълнение на принципите по член 12 при равностойни престъпления, сравними по своята тежест с данъчните измами по посочения член. Княжество Монако ще предприеме консултации с Европейската


text: комисия в тази връзка.4. Консултациите се провеждат в едномесечен срок от датата на искането или колкото е възможно по-скоро при спешни случаи.5. За целите на горепосочените консултации договарящите се страни взаимно се информират за възможно развитие, което би повлияло върху правилното функциониране на настоящото споразумение. Това се отнася също така и до всички релевантни споразумения между договарящите се страни и трета държава.Член 14Прилагане и временно спиране на прилагането1. Прилагането на настоящото споразумение зависи от приемането и изпълнението от зависимите или асоциираните територии на държавите-членки, изброени в доклада на Съвета (икономически и финансови въпроси) до Европейския съвет в Санта Мария де Фейра на 19 и 20 юни 2000 г. и съответно от Съединените американски щати, Андора, Лихтенщайн, Швейцария и Сан Марино на мерки, еднакви или с равностоен ефект на тези, които се съдържат в Директива 2003/48/ЕО на Съвета или настоящото споразумение, които предвиждат същите дати на прилагане.2. Договарящите се страни решават по взаимно съгласие най-малко шест месеца преди посочената в член 17 дата дали изброените в параграф 1 условия са изпълнени по отношение на датите на влизане в сила на съответните мерки в държавите-членки на Европейската общност, третите страни и зависимите или асоциирани територии. Ако не вземат решение, че условията са изпълнени, договарящите се страни по взаимно съгласие приемат нова дата за целите на член 17. В тази връзка Европейската общност нотифицира на Княжество Монако привеждането в изпълнение от държавите-членки на Европейската общност, зависимите или асоциираните територии и съответните трети страни на еднакви мерки или мерки с равностоен ефект .3. Независимо от институционалните договорености и при условие че са изпълнени горепосочените разпоредби, Княжество Монако привежда в изпълнение настоящото споразумение от датата по член 17 и нотифицира Европейската общност за тази мярка.4. Изпълнението на настоящото споразумение или на части от него може временно да бъде спряно от която и да е договаряща се страна с незабавно действие чрез нотификация до другата договаряща се страни, когато Директива 2003/48/ЕО на Съвета или съответна част от нея престане да се прилага временно или постоянно в съответствие със законодателството на Европейската общност или когато една от държавите-членки временно прекрати прилагането на своето въвеждащо законодателство.5. Всяка договаряща се страна може също така да спре изпълнението на настоящото споразумение чрез нотификация до другата страна, ако една от петте трети страни, изброени по-горе (Съединените американски щати, Андора, Лихтенщайн, Швейцария или Сан Марино) или една от зависимите или асоциираните територии на държавите-членки на Европейския съюз по параграф 2 впоследствие прекрати прилагането на мерките, които са съответно еднакви или с равностоен на предвидените в Директива 2003/48/ЕО на Съвета ефект. Изпълнението се спира не по-рано от два месеца след нотификацията. Прилагането на споразумението се възобновява възможно най-скоро след възстановяването на мерките.Член 15Други центрове/Азиатски центровеПо време на преходния период по Директива 2003/48/ЕО на Съвета Европейската общност предприема обсъждания с други основни финансови центрове с оглед на приемането и прилагането от съответните юрисдикции на мерки, с равностоен ефект на мерките, които се прилагат в Общността.Член 16Подписване, влизане в сила и прекратяване1. Настоящото споразумение подлежи на ратификация или одобряване, съгласно процедурата във всяка от договарящите


text: се страни. Договарящите се страни се нотифицират взаимно за приключването на тези процедури. Настоящото споразумение влиза в сила на първия ден от втория месец след последната нотификация.2. Настоящото споразумение остава в сила до прекратяването му от която и да е от договарящите се страни чрез уведомление до другата. В този случай споразумението прекратява своето действие дванадесет месеца след връчването на уведомлението.3. Всяка от договарящите се страни може да прекрати настоящото споразумение, като нотификация до другата. В този случай споразумението прекратява своето действие дванадесет месеца след нотификацията.Член 17Правила за привеждане в изпълнениеБез да се засягат разпоредбите на член 14, договарящите се страни приемат законите, подзаконовите нормативни актове и административните разпоредби, необходими за осигуряване на прилагането на споразумението от 1 юли 2005 г.Член 18Претенции и заключителни разпоредби1. Прекратяването или пълното или частично временно спиране на настоящото споразумение не засяга претенциите на трети страни съгласно член 10.2. В такъв случай Княжество Монако съставя окончателната сметка, преди края на срока на прилаган на настоящото споразумение, и извършва окончателно плащане на всяка държава-членка на Европейската общност.Член 19Териториално приложно полеНастоящото споразумение се прилага, от една страна, на териториите, за които се прилага Договорът за създаването на Европейската общност и при условията предвидени в него, от друга страна, към територията на Княжество Монако.Член 20Приложения1. Двете приложения са неразделна част от настоящото споразумение.2. Списъкът на компетентните органи в приложение 1 може да се изменя чрез обикновена нотификация до другата договаряща се страна от Княжество Монако по отношение на органа в буква а) от горепосоченото приложение и от Европейската общност по отношение на останалите органи.Списъкът на свързаните субекти в приложение 2 може да се изменя по взаимно съгласие.Член 21Езици1. Настоящото споразумение е съставено в два екземпляра на следните езици: чешки, датски, нидерландски, английски, естонски, фински, френски, немски, гръцки, унгарски, италиански, латвийски, литовски, полски, португалски, словашки, словенски, испански и шведски, като всички текстове са автентични.2. Текстът на малтийски език се удостоверява от договарящите се страни на основата на размяна на писма. Той също има еднаква сила с останалите езици, посочени в параграф 1.EN FE DE LO CUAL, los plenipotenciarios abajo firmantes suscriben el presente Acuerdo.NA DŮKAZ ČEHOŽ připojili níže podepsaní zplnomocnění zástupci k této smlouvě své podpisy.TIL BEKRÆFTELSE HERAF har undertegnede befuldmægtigede underskrevet denne aftale.ZU URKUND DESSEN haben die unterzeichneten Bevollmächtigten ihre Unterschriften unter dieses Abkommen gesetzt.SELLE KINNITUSEKS on täievolilised esindajad käesolevale lepingule alla kirjutanud.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία.IN WITNESS WHEREOF, the undersigned Plenipotentiaries have signed the present Agreement.EN FOI DE QUOI, les plénipotentiaires soussignés ont apposé leurs signatures au bas du présent accord.IN FEDE DI CHE, i plenipotenziari sottoscritti hanno apposto la propria firma in calce al presente accordo.TO APLIECINOT, attiecīgi pilnvarotas personas ir parakstījušas šo nolīgumu.TAI PALIUDYDAMI, šį Susitarimą pasirašė toliau nurodyti įgaliotieji atstovai.A FENTIEK HITELÉÜL az alulírott meghatalmazottak e megállapodást alább kézjegyükkel látták el.B'XIEHDA TA' DAN, il-Plenipotenzjari hawn taħt iffirmati ffirmaw dan il-Ftehim.TEN BLIJKE WAARVAN de ondergetekende gevolmachtigden hun handtekening onder deze overeenkomst hebben geplaatst.NA DOWÓD CZEGO niżej podpisani pełnomocnicy podpisali niniejszą Umowę.EM FÉ DO QUE,


text: os plenipotenciários abaixo assinados apuserem as suas assinaturas no final do presente Acordo.NA DÔKAZ ČOHO dolupodpísaní splnomocnení zástupcovia podpísali túto dohodu.V POTRDITEV TEGA so spodaj podpisani pooblaščenci podpisali ta sporazum.TÄMÄN VAKUUDEKSI allamainitut täysivaltaiset edustajat ovat allekirjoittaneet tämän sopimuksen.TILL BEVIS HÄRPÅ har undertecknade befullmäktigade undertecknat detta avtal.Hecho en Bruselas, el siete de diciembre del dos mil cuatro.V Bruselu dne sedmého prosince dva tisíce čtyři.Udfærdiget i Bruxelles, den syvende december to tusind og fire.Geschehen zu Brüssel am siebten Dezember zweitausendundvier.Kahe tuhande neljanda aasta detsembrikuu seitsmendal päeval Brüsselis.Έγινε στις Βρυξέλλες, στις εφτά Δεκεμβρίου δύο χιλιάδες τέσσερα.Done at Brussels on the seventh day of December in the year two thousand and four.Fait à Bruxelles, le sept décembre deux mille quatre.Fatto a Bruxelles, addì sette dicembre duemilaquattro.Briselē, divi tūkstoši ceturtā gada septītajā decembrī.Pasirašyta du tūkstančiai ketvirtų metų gruodžio septintą dieną Briuselyje.Kelt Brüsszelben, a kettőezer negyedik év december hetedik napján.Magħmul fi Brussel fis-seba' jum ta' Diċembru tas-sena elfejn u erbgħa.Gedaan te Brussel, de zevende december tweeduizendvier.Sporządzono w Brukseli dnia siódmego grudnia roku dwutysięcznego czwartego.Feito em Bruxelas, em sete de Dezembro de dois mil e quatro.V Bruseli siedmeho decembra dvetisícštyri.Podpisano v Bruslju, dne sedmega decembra leta dva tisoč štiri.Tehty Brysselissä seitsemäntenä päivänä joulukuuta vuonna kaksituhattaneljä.Som skedde i Bryssel den sjunde december tjugohundrafyra.Por la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduaz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaZa Európske spoločenstvoza Evropsko skupnostEuroopan yhteisön puolestaPå Europeiska gemenskapens vägnar+++++ TIFF +++++Pour la Principauté de Monaco+++++ TIFF +++++--------------------------------------------------20041207ПРИЛОЖЕНИЕ IСПИСЪК НА КОМПЕТЕНТНИТЕ ОРГАНИ НА ДОГОВАРЯЩИТЕ СЕ СТРАНИКомпетентните органи на договарящите се страни за целите на настоящото споразумение са:а) в Княжество Монако: le Conseiller de Gouvernement pour les Finances et l'Economie или упълномощен представител;б) в Кралство Белгия: De Minister van Financiën/Le Ministre des Finances или упълномощен представител;в) в Чешката република: Ministr financí или упълномощен представител;г) в Кралство Дания: Skatteministeren или упълномощен представител;д) във Федерална република Германия: Der Bundesminister der Finanzen или упълномощен представител;е) в Република Естония: Rahandusminister или упълномощен представител;ж) в Република Гърция: Ο Υπουργός Οικονομίας και Οικονομικών или упълномощен представител;з) Кралство Испания: El Ministro de Economía y Hacienda или упълномощен представител;и) във Френската република: Le Ministre chargé du budget или упълномощен представител;й) в Ирландия: The Revenue Commissioners или техен упълномощен представител;к) в Италианската република: Il Capo del Dipartimento per le Politiche Fiscali или упълномощен представител;л) в Република Кипър: Υπουργός Οικονομικών или упълномощен представител;м) в Република Латвия: Finanšu ministrs или упълномощен представител;н) в Република Литва: Finansų ministras или упълномощен представител;о) във Великото Херцогство Люксембург: Le Ministre des Finances или упълномощен представител; все пак за целите на член 12, компетентният орган е le Procureur Général d'Etat luxemburgeois;п) в Република Унгария: A pénzügyminiszter или упълномощен представител;р) в Република Малта: Il-Ministru responsabbli għall-Finanzi или упълномощен представител;с) в Кралство Нидерландия: De Minister van Financiën или упълномощен представител;т) в Република Австрия: Der Bundesminister für Finanzen или упълномощен представител;у) в Република Полша: Minister Finansów или упълномощен представител;ф) в Португалската република: O Ministro das


text: Finanças или упълномощен представител;х) в Република Словения: Minister za financií или упълномощен представител;ц) в Словашката република: Minister financií или упълномощен представител;ч) в Република Финландия: Valtiovarainministeriö/Finansministeriet или упълномощен представител;ш) в Кралство Швеция: Chefen för Finansdepartementet или упълномощен представител;щ) в Обединеното кралство Великобритания и Северна Ирландия и в европейските територии, за чиито външни отношения отговаря Обединеното кралство: the Commissioners of Inland Revenue или техни упълномощени посланици и компетентният орган на Гибралтар, които ще бъде определен от Обединеното кралство в съответствие със съгласуваните споразумения, отнасящи се до Органите на Гибралтар в контекста на инструментите на Европейския съюз и Европейската общност и съответните Договори, нотифицирани на държавите-членки и на институциите на Европейския съюз на 19 април 2000 г., копие от които се нотифицира на Княжество Монако от генералния секретар на Съвета на Европейския съюз и които са приложими към настоящото споразумение.--------------------------------------------------20041207ПРИЛОЖЕНИЕ IIСПИСЪК НА СВЪРЗАНИТЕ СУБЕКТИЗа целите на член 11 от настоящото споразумение, следните субекти се считат за "свързан субект, който действа като държавен орган или чиято роля е призната по международен договор":СУБЕКТИ НА ТЕРИТОРИЯТА НА ЕВРОПЕЙСКИЯ СЪЮЗ:Белгия- Vlaams Gewest- Région wallonne- Région de Bruxelles-Capitale (Brussels Hoofdstedelijk Gewest)- Communauté française- Vlaamse Gemeenschap- Deutschsprachige GemeinschaftИспания- Xunta de Galicia (Правителство на автономна общност Галисия)- Junta de Andalucía (Правителство на автономна общност Андалусия)- Junta de Extremadura (Правителство на автономна общност Естрамадура)- Junta de Castilla-La Mancha (Правителство на автономна общност Кастилия-Ла Манча)- Junta de Castilla-León (Правителство на автономна общност Кастилия-Леон)- Gobierno Foral de Navarra (Правителство на автономна общност Навара)- Govern de les Illes Balears (Правителство на автономна общност Балеарски острови)- Generalitat de Catalunya (Правителство на автономна общност Каталуния)- Generalitat de Valencia (Правителство на автономна общност Валенсия)- Diputación General de Aragón (Правителство на автономна общност Арагон)- Gobierno de las Islas Canarias (Правителство на автономна общност Канарски острови)- Gobierno de Murcia (Правителство на автономна общност Мурсия)- Gobierno de Madrid (Правителство на автономна общност Мадрид)- Gobierno de la Comunidad Autónoma del País Vasco/Euzkadi (Правителство на автономната общност на Страната на баските)- Diputación Foral de Guipúzcoa (Съвет на провинция Гуипузоа)- Diputación Foral de Vizcaya/Bizkaia (Съвет на провинция Биская)- Diputación Foral de Alava (Съвет на провинция Алава)- Ayuntamiento de Madrid (Община Мандир)- Ayuntamiento de Barcelona (Община Барселона)- Cabildo Insular de Gran Canaria (Съвет на Големия канарски остров)- Cabildo Insular de Tenerife (Съвет на остров Тенерифе)- Instituto de Crédito Oficial (Държавен кредитен институт)- Instituto Catalán de Finanzas (Каталонски финансов институт)- Instituto Valenciano de Finanzas (Финансов институт на Валенсия)Гърция- Оργανισμός Тηλεπικοινωνιών Ελλάδος (Гръцка телекомуникационна организация)- Оργανισμός Σιδηροδρόμων Ελλάδος (Гръцки железници)- Δημόσια Επιχείρηση Ηλεκτρισμού (Обществена електрическа компания)Франция- La Caisse d'amortissement de la dette sociale (CADES)- L'Agence française de développement (AFD)- Réseau Ferré de France (RFF)- Caisse Nationale des Autoroutes (CNA)- Assistance publique Hôpitaux de Paris (APHP)- Charbonnages de France (CDF)- Entreprise minière et chimique (EMC)Италия- Области- Провинции- Общини- Cassa Depositi e Prestiti (Спестовно-кредитна каса)Латвия- Pašvaldības (органи на местното самоуправление)Полша- gminy (общини)- powiaty (окръзи)- województwa (воеводства)- związki gmin (сдружения на общини)- związki powiatów (сдружения на окръзи)- związki województw (сдружения на воеводства)- miasto stołeczne Warszawa (Столична община Варшава)- Agencja Restrukturyzacji i Modernizacji Rolnictwa (Агенция за преструктуриране и модернизация на


text: селското стопанство)- Agencja Nieruchomości Rolnych (Агенция за земеделски имоти)Португалия- Região Autónoma da Madeira (Автономна област Мадейра)- Região Autónoma dos Açores (Автономна област Азорски острови)- ОбщиниСловакия- mestá a obce (общини)- Železnice Slovenskej republiky (Словашки железници)- Štátny fond cestného hospodárstva (Държавен фонд "Пътища")- Slovenské elektrárne (Словашки електроцентрали)- Vodohospodárska výstavba (Строителна компания за водно стопанство)МЕЖДУНАРОДНИ СУБЕКТИ И ПРЕДПРИЯТИЯ- Европейска банка за възстановяване и развитие- Европейска инвестиционна банка- Азиатска банка за развитие- Африканска банка за развитие- Световна банка/МБВР/МВФ- Международна финансова корпорация- Междуамериканска банка за развитие- Социален фонд за развитие на Съвета на Европа- Евратом- Европейска общност- Андска корпорация за развитие- ЕврофимаРазпоредбите на член 11 не засягат международните задължения, които договарящите се страни може да се поели по отношение на горепосочените международни субекти.СУБЕКТИ ОТ ТРЕТИ СТРАНИСубекти, които отговарят на следните критерии:1. субектът се смята за държавен орган съгласно националните критерии;2. този субект в обществения сектор е производител, който не работи за пазара и ръководи и финансира група дейности, главно непазарни стоки или услуги в полза на Общността под ефективния контрол на държавната администрация;3. този субект в обществения сектор е голям и редовен емитент на дългови ценни книжа;4. съответната държава е в състояние да гарантира, че субектът няма да упражни правото си на предсрочно изкупуване при наличието на клаузи брутен резултат.--------------------------------------------------20041207МЕМОРАНДУМ ЗА РАЗБИРАТЕЛСТВОмежду Европейската общност и Княжество МонакоПри сключването на споразумение относно мерките с равностоен ефект на предвидените в Директива 2003/48/EО на Съвета от 3 юни 2003 г. За данъчното облагане на спестявания от лихвени плащания, наричана по-долу "Директивата", Европейската общност и Княжество Монако подписаха настоящия Меморандум за разбирателство в допълнение към споразумението.Ако някоя от договарящите се страни установи, че поради значителни разлики в изпълнението на обмена на информация споразумението очевидно не може да се прилага равнопоставено, договарящите се страни незабавно провеждат консултации с оглед на определянето на необходимите стъпки за осигуряване на равнопоставено третиране. Европейската комисия незабавно докладва на Съвета за проведените консултации и предлага необходимите мерки за възстановяване на равнопоставеното третиране. Междувременно в хода на консултациите се разглежда всяко ново запитване за информация по член 12 от настоящото споразумение, което по характер е идентично със запитванията, към които се прилагат настоящите разпоредби.Ако бъде установена значителна разлика между приложното поле на Директива 2003/48/EО на Съвета и приложното поле на настоящото споразумение, по-специално по отношение на членове 4 и 6 от споразумението, договарящите се страни незабавно се консултират съгласно член 13, параграф 1 от споразумението с оглед на запазването на равностойния ефект на предвидените в споразумението мерки.Страните по настоящия Меморандум за разбирателство заявяват, че смятат посоченото в първи параграф споразумение и настоящия Меморандум за разбирателство за приемлива и балансирана договореност, която може да се приеме като защита на интересите на страните. Затова те ще изпълняват договорените мерки добросъвестно и няма да предприемат едностранни действия, които подкопават договореностите без основателна причина.След като се установи, че приложимите към монакските оператори правила за предпазливост и надзорни мерки гарантират гладкото функциониране на вътрешния пазар в съответните сектори, Европейската общност има готовност да разгледа съвместно с правителството на Княжество Монако условията, които водят до развитие на търговията между Монако и Общността


text: с определени финансови инструменти и застрахователни услуги. По такъв начин и в съответствие с възприетата от Общността външнополитическа позиция по подобни молби в миналото всяка евентуална договореност трябва да се основава на приемането и прилагането от Княжество Монако на действащите и бъдещите достижения на правото на Общността в съответните сектори. Също така е вероятно да се наложи прилагането от Княжество Монако на други действащи и бъдещи правила във връзка с гладкото функциониране на вътрешния пазар в съответните сектори, като например правила за защита на конкуренцията и данъчно облагане.Страните по настоящия меморандум отбелязват, че определението за данъчна измама съгласно споразумението между Европейската общност и Княжество Монако за мерки с равностоен ефект на посочените в директивата е предназначено единствено за целите на данъчното облагане на спестяванията.Съставено в Брюксел на 7 декември 2004 година в два екземпляра на чешки, датски, нидерландски, английски, естонски, фински, френски, немски, гръцки, унгарски, италиански, латвийски, литовски, полски, португалски, словашки, словенски, испански и шведски, като всеки от езиците има еднаква сила.Текстът на малтийски език се одобрява от страните на основата на размяна на писма. Той има същата сила, както езиците, посочени в предходния параграф.Por la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduaz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaZa Európske spoločenstvoza Evropsko skupnostEuroopan yhteisön puolestaPå Europeiska gemenskapens vägnar+++++ TIFF +++++Pour la Principauté de Monaco+++++ TIFF +++++--------------------------------------------------